Όμιλος Φιλάθλων Ηρακλείου

Τμήμα ποδοσφαίρου ανδρών

Κατά τη 15ετία 1925-1940 όταν και ο ΟΦΗ έκανε τα πρώτα του βήματα δεν υπάρχουν επαρκή στοιχεία διότι και το ελληνικό ποδόσφαιρο βρισκόταν πρωταρχικό στάδιο, παρ' όλα αυτά λέγεται από τους ανθρώπους της ομάδας ότι η ομάδα πρέπει να έδωσε σ' αυτή την προπολεμική 15ετία πάνω από 400 αγώνες και πως οι νικηφόροι ήταν πολλαπλάσιοι αυτών που έληξαν με ισοπαλία ή ήττα.
O OΦΗ ήταν από πολλά χρόνια ο τιμημένος εκπρόσωπος της Κρήτης στο ελληνικό ποδόσφαιρο. Με εξαίρεση όμως κάποιες σποραδικές αναλαμπές, δεν κατάφερε να γνωρίσει κάποια πολύ μεγάλη διάκριση.
Όμως τη διετία 1986-1988 ο ΟΦΗ αναδείχθηκε Κυπελλούχος Ελλάδος, δευτεράθλητής Ελλάδας και πανάξιος πρεσβευτής της Ελλάδας στην Ευρώπη. Το 1990 ξαναβρέθηκε στον τελικό του κυπέλλου για δεύτερη φορά στην ιστορία του αλλά δεν κατάφερε να κατακτήσει το τρόπαιο.
Από τις αρχές του 2000 όμως ο ΟΦΗ άρχισε να παρακμάζει και να έχει φθίνουσα πορεία σε σχέση με το παρελθόν, μετά κυρίως της αποχώρησης του προπονητή-σύμβολο του ΟΦΗ, Ευγένιο Γκέραρντ. Το 2006, ο ΟΦΗ κατάφερε να υπαγεί στο άρθρο 44 περί χρεωκοπίας και τα χρέη του να διαγραφούν, αλλά στη συνέχεια να χρέη ξαναμαζεύτηκαν και μέχρι το 2015 είχε χρέη ύψους 12,2 εκατομμυρίων. Μία σειρά κακών αγωνιστικών περιόδων τελικά κατέληξε στον υποβιβασμό του ΟΦΗ την περίοδο 2008-2009. Η ομάδα προβιβάστηκε ξανά στη Super League τη σεζόν 2010-2011. Τις 21 Μαρτίου 2015, ο Ο.Φ.Η. αποχώρησε από το πρωτάθλημα.

Ιστορική αναδρομή

Το τμήμα καλαθοσφαίρισης του ΟΦΗ υπάγεται στη δικαιοδοσία της τοπικής ένωσης σωματείων με έδρα το νησί της Κρήτης, την Ε.ΚΑ.Σ.Κ. Στην τροπαιοθήκη του διαθέτει τέσσερα πρώταθληματα της παλαιάς Τ.Ε. Κρήτης (1972  ·  1975  ·  1978  ·  1986), καθώς και τρία της διαδόχου της Ε.ΚΑ.Σ.Κ. (1988  ·  1996  ·  2007).
Κατά την αγωνιστική περίοδο 1988-89, στα πλαίσια της Γ' Εθνικής Κατηγορίας, η οποία τότε αποτελούταν από έξι ομίλους, ο σύλλογος αναδείχθηκε Πρωταθλητής του Επαρχιακού Ομίλου, χάνοντας ωστόσο τον τίτλο του Υπερπρωταθλητή Νότου από τον Κρόνο Αγίου Δημητρίου.
Πρωταθλητής της Γ' Εθνικής Κατηγορίας αναδείχθηκε τελικά δέκα χρόνια αργότερα, κατά την περίοδο 1997-98.
Η αλλαγή της χιλιετίας βρήκε το σύλλογο να διαγωνίζεται στο Πρωτάθλημα της Β' Εθνικής Κατηγορίας. Ο υποβιβασμός του επήλθε την περίοδο 2002-03 οπότε και κατετάγη 11ος στην τελική βαθμολογία, στο σύνολο 16 ομάδων.
Κατά την αγωνιστική περίοδο 2003-04 η ομάδα είχε καλή πορεία στο Πρωτάθλημα της Γ' Εθνικής Κατηγορίας τερματίζοντας 5η. Την επόμενη, ωστόσο, χρονιά, 2004-05, μηδενίστηκε σε όλα της παιχνίδια, με αποτέλεσμα να υποβιβαστεί στο τοπικό της πρωτάθλημα.
Η χρονιά 2006-07 ήταν μια νέα αρχή για τον ΟΦΗ, ο οποίος κατακτώντας το Πρωτάθλημα Ε.ΚΑ.Σ.Κ. επέστρεψε και πάλι στις εθνικές κατηγορίες μετά από διετή απουσία. Η πρώτη χρονιά του δε στη Γ' Εθνική στέφθηκε με απόλυτη επιτυχία καθώς αναδείχθηκε Πρωταθλητής στο 2ο Όμιλο Νότου, λαμβάνοντας παράλληλα εισιτήριο για την αμέσως ανώτερη κατηγορία.
Κατά την περίοδο 2008-09 ολοκλήρωσε τις αγωνιστικές του υποχρεώσεις στην 5η θέση της βαθμολογίας της Β' Εθνικής. Στα πλαίσια του θεσμού του Κυπέλλου Ελλάδος, γνώρισε τον αποκλεισμό στην 1η αγωνιστική της Β' Φάσης, όταν ηττήθηκε από την ΑΕΚ με σκορ 66-80. Τον Οκτώβριο του 2009, μετά την απόφαση του Απόλλωνα Πατρών να συμμετάσχει στο πρωτάθλημα της Β' Εθνικής, η Ε.Ο.Κ. ανακοίνωσε πως τη θέση του στην Α2 Εθνική θα έπαιρνε η κρητική ομάδα.
Κατά την περίοδο 2009-10 ο ΟΦΗ τερμάτισε στη 15η θέση του βαθμολογικού πίνακα της Α2 Εθνικής, με 10 νίκες και 20 ήττες, γνωρίζοντας τον υποβιβασμό. Στο Κύπελλο αγωνίστηκε σε μόλις ένα παιχνίδι, όπου γνώρισε την ήττα από τον Αίαντα Ευόσμου με σκορ 78-77. Την επόμενη χρονιά, 2010-11, ο σύλλογος κατέκτησε την κορυφή του Πρωταθλήματος της Β' Εθνικής, επιστρέφοντας στην Α2 μετά από σύντομο χρονικό διάστημα. Στα πλαίσια του θεσμού του Κυπέλλου έφτασε μέχρι τη 2η αγωνιστική της Α' Φάσης, όπου και αποκλείστηκε όταν γνώρισε την ήττα με σκορ 82-84 από το Παγκράτι.
Κατά την περίοδο 2011-12 η κρητική ομάδα κατέλαβε την 7η θέση της τελικής βαθμολογικής κατάταξης, παραμένοντας χωρίς ιδιαίτερα προβλήματα στην κατηγορία. Σε ό,τι αφορά το Κύπελλο συμμετείχε σε μόλις έναν αγώνα, όπου και γνώρισε οριακά την ήττα με σκορ 66-65 από τους Ικάρους Σερρών. Την επόμενη χρονιά, 2012-13, ολοκλήρωσε τις αγωνιστικές της υποχρεώσεις στην 9η θέση του βαθμολογικού πίνακα. Στο θεσμό του Κυπέλλου αποκλείστηκε στο δεύτερο παιχνίδι της, όταν ηττήθηκε με σκορ 59-71 από το Γ.Σ. Περιστερίου.

Ιστορική αναδρομή

Κατά την αγωνιστική περίοδο 2011-12 ο ΟΦΗ αναδείχθηκε Πρωταθλητής στο Παγκρήτιο Πρωτάθλημα. Παράλληλα πανηγύρισε και την άνοδο στην Α2 Εθνική Κατηγορία.
Πραγματοποιώντας την πρεμιέρα του στην κατηγορία, ο κρητικός σύλλογος ολοκλήρωσε τις αγωνιστικές του υποχρεώσείς για την περίοδο 2012-13 στην 7η θέση της τελικής βαθμολογίας του 1ου Ομίλου (σε σύνολο 12 ομάδων).

Αξιολόγηση

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο ΟΦΗ βρέθηκε στην 23η θέση (σε σύνολο 321 συλλόγων). Την επόμενη χρονιά σκαρφάλωσε στην 6η θέση (σε σύνολο 299 συλλόγων). Στην αξιολόγηση του 2012 βρέθηκε στν 16η θέση (σε σύνολο 281 συλλόγων). Το 2013 κατέλαβε την 20η θέση της κατάταξης (σε σύνολο 294 συλλόγων).

Ιστορική αναδρομή

Κατά την αγωνιστική περίοδο 2011-12 ο ΟΦΗ έλαβε μέρος στο Πρωτάθλημα της Α2 Εθνικής Κατηγορίας, καταφέρνοντας να εξασφαλίσει την παραμονή του μετά το πέρας των αγωνιστικών του υποχρεώσεων. Την επόμενη χρονιά, 2012-13, πάντα στην ίδια κατηγορία, δεν κατάφερε να διεκδικήσει την άνοδό του στην Α1 Εθνική, ωστόσο κατετάγη 3ος στον Όμιλο Υποβιβασμού και ανανέωσε την παρουσία του και για την επόμενη περίοδο.